**Likumprojekta**

**„Par Latvijas Republikas valdības un Baltkrievijas Republikas valdības nolīgumu par starptautisko dzelzceļa satiksmi”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Likumprojekts “Par Latvijas Republikas valdības un Baltkrievijas Republikas valdības nolīgumu par starptautisko dzelzceļa satiksmi” (turpmāk – likumprojekts) izstrādāts, lai noslēgtu jaunu divpusējās sadarbības starpvaldību nolīgumu par sadarbību dzelzceļa transporta jomā ar Baltkrievijas Republiku.  Darbs pie tiesiskās bāzes dzelzceļa transporta jomā pilnveidošanas tika veikts kopš 2015.gada atbilstoši Latvijas Republikas Satiksmes ministrijas un Baltkrievijas Republikas Transporta un komunikāciju ministrijas kopīgo pasākumu plānam par divpusējas sadarbības attīstību transporta jomā, kā arī darbs pie nolīguma projekta izstrādes tika veikts atbilstoši Latvijas-Baltkrievijas Starpvaldību komisijas ekonomiskās, rūpnieciskās, zinātniskās un tehniskās sadarbības jautājumos Transporta darba grupas sēžu lēmumiem un tajos noteiktajos termiņos.  Nolīgumu plānots noslēgt uz nenoteiktu laika periodu. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likumprojekts sagatavots atbilstoši Deklarācijas par M.Kučinska vadītā Ministru kabineta iecerēto darbību 15.punktam, kurā noteikts: “Nodrošināsim dzelzceļa, lidostu un ostu tālāku attīstību, palielinot un dažādojot pasažieru plūsmu Latvijai, tai skaitā reģionālās lidostas integrējot vienotā piedāvājumā”. Saskaņā ar minētajā punktā doto uzdevumu Satiksmes ministrija ir izstrādājusi likumprojektu “Par Latvijas Republikas valdības un Baltkrievijas Republikas valdības nolīgumu par starptautisko dzelzceļa satiksmi. |
| 2. | Pašreizējā situācija un problēmas | Pašlaik satiksmi dzelzceļa transporta jomā nosaka Latvijas Republikas valdības un Baltkrievijas Republikas valdības vienošanās par dzelzceļa transporta darbību, parakstīts Rīgā 1995.gada 18.maijā.  Abu valstu transporta ministrijas ir atzinušas, ka šis nolīgums vairs neatbilst mūsdienu situācijai, bet Latvijas gadījumā – arī neatbilst Eiropas Savienības regulējumam, kā arī valstu dzelzceļa nozarē ir notikušas lielas izmaiņas, valstīs tiek sadalīta valsts un komercsabiedrību kompetence. Abu valstu transporta ministrijas ir nonākušas pie secinājuma, ka esošais nolīgums ir jādenonsē un izteikušas vēlēšanos noslēgt jaunu divpusējās sadarbības starpvaldību nolīgumu par sadarbību dzelzceļa transporta jomā. |
| 3. | Saistītie politikas ietekmes novērtējumi un pētījumi | Likumprojekts šo jomu neskar. |
| 4. | Tiesiskā regulējuma mērķis un būtība | „Latvijas Republikas valdības un Baltkrievijas Republikas valdības nolīgums par starptautisko dzelzceļa satiksmi” (turpmāk – Nolīgums) paredz nodrošināt regulārus un netraucētus pasažieru, bagāžas, kravas bagāžas un kravu dzelzceļa pārvadājumus pāri valsts robežai atbilstoši mūsdienu dzelzceļa transporta funkcionēšanas apstākļiem Pušu valstīs. Nolīgums nosaka starptautisko dzelzceļa satiksmi starp Latvijas Republiku un Baltkrievijas Republiku, kā arī tajā noteikti pārvadātāju pienākumi, personāla pienākumi, robežkontroles un cita veida kontroles veikšana, rīcība avārijas situācijās un negadījumu izmeklēšanā u.c. jautājumi.  2017.gada 22.-23.novembrī Rīgā norisinājās Latvijas Republikas Satiksmes ministrijas un Baltkrievijas Republikas Transporta un komunikāciju ministrijas pārstāvju tikšanās, kuras rezultātā puses sagatavoja jauna nolīguma projektu.  Š.g. 23.janvārī Minskā notika ekspertu sarunas, kuru laikā puses vienojās par Nolīguma projekta tekstu. No Latvijas puses piedalījās Ārlietu ministrijas, Satiksmes ministrijas, Valsts robežsardzes, VAS “Latvijas dzelzceļš” pārstāvji.  Nolīguma projekts tika saskaņots ar Eiropas Komisiju un ir saņemts EK lēmums ar atļauju noslēgt Nolīgumu (24.07.2018 Nr. SG- Greffe (2018) D/15295). Nolīgumu plānots parakstīt š.g. septembrī Latvijas-Baltkrievijas Starpvaldību komisijas ekonomiskās, rūpnieciskās, zinātniskās un tehniskās sadarbības jautājumos ietvaros. |
| 5. | Projekta izstrādē iesaistītās institūcijas | Saskaņā ar Transporta darba grupas II sēdes, kas notika 2017.gada 2.oktobrī Minskā, protokollēmuma 1.1.2.apakšpunktu tika izveidota abu pušu darba grupas ekspertu līmenī. Projekta izstrādē no Latvijas puses piedalījās Satiksmes ministrijas un VAS „Latvijas dzelzceļš” pārstāvji, no Baltkrievijas puses – Transporta un komunikāciju ministrijas pārstāvji. Nolīguma projekts tika skaņots ar Ārlietu ministriju, Finanšu ministriju, Tieslietu ministriju, Valsts robežsardzi, VID Muitas pārvaldi. |
| 6. | Iemesli, kādēļ netika nodrošināta sabiedrības līdzdalība | Konsultācijas nav notikušas, jo likumprojekts nekādā veidā neierobežo un nesašaurina nevienas personu grupas vai indivīda tiesības. |
| 7. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupa | Nolīguma mērķis ir noteikt starptautisko dzelzceļa satiksmi starp Latvijas Republiku un Baltkrievijas Republiku. Attiecīgi, galvenā mērķa grupa ir pasažieri un kravu pārvadātāji starptautiskajā dzelzceļa satiksmē. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Likumprojekts šo jomu neskar. |
| 3. | Tiesiskā regulējuma finansiālā ietekme | Likumprojekts šo jomu neskar. |
| 4. | Tiesiskā regulējuma nefinansiālā ietekme | Likumprojekts šo jomu neskar. |
| 5. | Administratīvās procedūras raksturojums | Likumprojekts šo jomu neskar. |
| 6. | Administratīvo izmaksu monetārs novērtējums | Likumprojekts šo jomu neskar. |
| 7. | Cita informācija | Likumprojekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| Likumprojekts šo jomu neskar. | | |
|  | | |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Nolīgums nav pretrunā ar Eiropas Savienības tiesību aktiem. |
| 2. | Citas starptautiskās saistības | Nolīgums atbilst starptautiskajām saistībām, ko Latvija uzņēmusies, kā Dzelzceļu Sadarbības Organizācijas (OSŽD) dalībvalsts, un pievienojoties OSŽD līgumiem,proti, 1951.gada 1.novembra Nolīgumam par starptautisko dzelzceļa kravu satiksmi (SMGS) ar grozījumiem un papildinājumiem, kas izdarīti līdz 2018.gada 1.jūlijam; 1951.gada 1.novembra Nolīgumam par pasažieru starptautisko satiksmi (SMPS) ar grozījumiem un papildinājumiem, kas izdarīti līdz 2018.gada 1.maijam. |
| 3. | Cita informācija | Izpildot Eiropas Savienības dalībvalsts pienākumu, kādu nosaka Eiropas Parlamenta un Padomes 2012.gada 21.novembra Direktīvas 2012/34/ES, ar ko izveido vienotu Eiropas dzelzceļa telpu, 14.panta 5.punkts, 2018.gada 25.jūlijā ir saņemts Eiropas Komisijas īstenošanas lēmums, ar ko Latvijas Republikai atļauts noslēgt jaunu nolīgumu. |

|  |
| --- |
| 1.tabula  Tiesību akta projekta atbilstība ES tiesību aktiem  Likumprojekts šo jomu neskar. |

|  |  |  |
| --- | --- | --- |
| 2.tabula  Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.  Pasākumi šo saistību izpildei | | |
| 1A | 1B | 1C |
| 1) 1951.gada 1.novembra Nolīgums par starptautisko dzelzceļa kravu satiksmi (SMGS) spēkā no 1993.gada 1.marta. Konsolidētais Nolīgums ar grozījumiem un papildinājumiem Latvijas Republikā stājies spēkā 2015.gada 1.jūlijā. |  |  |
| SMGS nolīguma 3.panta normas nosaka, ka, pamatojoties uz šī Nolīguma noteikumiem, tiek veikti kravu pārvadājumi tiešajā starptautiskajā dzelzceļa kravu satiksmē. | Nolīguma projekta 2.pantā noteikts kādā veidā starptautiskās saistības tiks īstenotas. | Saistības tiek izpildītas pilnībā. Par šo saistību izpildi pilnībā attiecīgi atbild katra Līgumslēdzēja puse. Latvijas puses atbildīgā institūcija par nolīguma īstenošanu ir Satiksmes ministrija. |
| 2A | 2B | 2C |
| 2) 1951.gada 1.novembra Nolīgums par pasažieru starptautisko satiksmi (SMPS) ar grozījumiem un papildinājumiem, kas izdarīti līdz 2003.gada 1.maijam.Likums Nolīguma konsolidētās versijas apstiprināšanai pieņemts 2003.gada 6.novembrī. |  |  |
| SMPS Nolīguma 1.panta normas nosaka, ka, pamatojoties uz šī Nolīguma noteikumiem, tiek reglamentēti pasažieru, bagāžas un kravas bagāžas pārvadājumi tiešajā starptautiskajā satiksmē. | Nolīguma projekta 2.pantā noteikts kādā veidā starptautiskās saistības tiks īstenotas. | Saistības tiek izpildītas pilnībā. Par šo saistību izpildi pilnībā attiecīgi atbild katra Līgumslēdzēja puse. No Latvijas puses atbildīgā institūcija par nolīguma īstenošanu ir Satiksmes ministrija. |
| Cita informācija | Nav. | |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Lai nodrošinātu šī Nolīguma efektīvu izpildi, visus jautājumus risina Nolīguma 3.pantā minētās Pušu kompetentās institūcijas: Latvijā – Satiksmes ministrija, Baltkrievijā – Transporta un komunikācijas ministrija. |
| 2. | Projekta izpildes ietekme uz pārvaldes funkcijām | Jaunas funkcijas netiks noteiktas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunas institūcijas netiks veidotas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Esošās institūcijas netiks likvidētas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Esošās institūcijas netiks reorganizētas. |
| 6. | Cita informācija | Nav. |

Satiksmes ministrs U. Augulis

Vīza:

Valsts sekretāra vietā -

valsts sekretāra vietniece Dž. Innusa

O.Artemjeva

67028029, olga.artemjeva@sam.gov.lv